Všeobecne záväzné nariadeniE MESTA ŽILINA

č. 12/2013,

ktorým sa mení nariadenie č. 21/2009 upravujúce zásady hospodárenia a nakladania s majetkom mesta Žilina v znení všeobecne záväzného nariadenia č. 2/2011 a č. 16/2012

Čl. I

Všeobecne záväzné nariadenie Mesta Žilina č. 21/2009 upravujúce zásady hospodárenia a nakladania s majetkom mesta Žilina v znení všeobecne záväzného nariadenia č. 2/2011 a č. 16/2012 sa mení takto: 

1.  Všetky ustanovenia Článku 12 Nájom majetku mesta sa nahrádzajú nasledovným novým znením: 

	„1.	Mesto a správca majetku mesta môže veci, ktoré dočasne nepotrebuje na plnenie 			svojich úloh  prenechať zmluvou na dočasné užívanie inej právnickej alebo fyzickej 			osobe.

	2.	Prenechávať majetok mesta na dočasné užívanie je možné aj v prípadoch, keď je to 			pre mesto ekonomicky výhodné.

	3.	Majetok mesta možno prenajať len na určený čas a na základe písomnej nájomnej 			zmluvy. Uzavretie nájomných zmlúv nepodlieha schváleniu mestského zastupiteľstva			s výnimkou nájomných zmlúv uvedených v ods. 6 tohto článku. V prípade nájmu na 			dobu neurčitú alebo nájmu na dobu určitú nad tri roky musí byť výpovedná lehota 			maximálne 3 mesiace alebo kratšia, o možnosti dlhšej výpovednej lehoty rozhoduje 			mestské zastupiteľstvo.

	4.	Ak zákon8 neustanovuje inak, mesto alebo správca majetku mesta sú povinní pri 			prenechávaní majetku mesta do nájmu postupovať podľa § 9a ods. 9 zákona č. 			138/1991 Zb. o majetku obcí, a to najmenej za také nájomné, za aké sa v tom čase a na 		tom mieste obvykle prenechávajú do nájmu na dohodnutý účel veci toho istého druhu 		alebo porovnateľné veci okrem:
		a) hnuteľnej veci vo vlastníctve mesta, ktorej zostatková cena je nižšia ako 
		3500 eur, 
		b) nájmu majetku mesta, ktorého trvanie s tým istým nájomcom neprekročí 		desať dní v kalendárnom mesiaci,
				c) pri nájmoch majetku mesta z dôvodu hodného osobitného zreteľa, o ktorých 				mestské zastupiteľstvo rozhodne trojpätinovou väčšinou všetkých poslancov, 				pričom osobitný zreteľ musí byť zdôvodnený; zámer prenajať majetok týmto 				spôsobom je mesto povinné zverejniť najmenej 15 dní pred schvaľovaním 				nájmu mestským zastupiteľstvom na svojej úradnej tabuli a na svojej 					internetovej stránke, ak ju má mesto zriadenú, pričom tento zámer musí byť 				zverejnený počas celej tejto doby. 

	5.	Pri prenájmoch majetku mesta, ktorého všeobecná hodnota nepresahuje 40000 €, a to :
		a) na dobu určitú v trvaní maximálne 1 rok, 
		b) na dobu neurčitú, 
		c) alebo za účelom umiestnenia reklamných a informačných zariadení podľa 		všeobecne záväzného nariadenia mesta Žilina č. 3/2012 o reklamných, 			informačných a propagačných zariadeniach na území mesta Žilina, 

	sa použije spôsob priameho prenájmu. Pri priamom prenájme je mesto povinné 	zverejniť najmenej na 15 dní zámer prenajať majetok priamym prenájom na svojej 	úradne tabuli a internetovej stránke spolu s lehotou na doručenie cenových ponúk 	záujemcov a jednoznačným identifikovaním predmetu nájmu tak, aby nemohol byť 	zameniteľný s iným. Najvhodnejšiu ponuku vyberie 3 členná výberová komisia určená 	primátorom mesta. Výberová komisia je povinná výber najvhodnejšej ponuky 	zdôvodniť. Primátor môže v individuálnych prípadoch vopred rozhodnúť, aby sa aj 	vyššie uvedené nájmy vykonali na základe obchodnej verejnej súťaže. 

	6.	V prípadoch neuvedených v predchádzajúcom bode, a to najmä pri prenájme majetku 		mesta na dobu určitú nad 1 rok, ako aj nájmoch na dobu neurčitú pokiaľ predmet 		nájmu presahuje hodnotu 40 000 €, vykoná sa prenájom na základe obchodnej verejnej 		súťaže, za primeraného použitia čl. 9 týchto zásad. V prípade nájmu na dobu určitú 		nad 3 roky podľa tohto odseku, schvaľuje uzavretie zmluvy ešte aj mestské 			zastupiteľstvo. 

	7.	Správcovia majetku mesta postupujú pri prenechávaní majetku mesta do užívania iným 			osobám primerane  v súlade s týmito zásadami s tým, že v prípade uzatvorenia zmluvy na 		dobu určitú v trvaní nad jeden rok až do 3 rokov je k uzatvoreniu zmluvy potrebný súhlas 		primátora.“

2. V článku 15 sa ods. 8 nahrádza nasledovným znením: 
	
	„8.	Nakladanie s pohľadávkami mesta na úseku daní a poplatkov (dane z nehnuteľnosti, 	ostatných miestnych daní a miestneho poplatku podľa zák. č. 582/2004 Z. z.) sa riadi 	dôsledne 	osobitnou právnou úpravou - zák.  č. 563/2009 Z.z. o správe daní 	(daňový poriadok) v znení neskorších predpisov. Ustanovenie ods. 1 – 7 týchto zásad 	v týchto prípadoch nemožno použiť.“

3.  Ostatné ustanovenia všeobecne záväzného nariadenia Mesta Žilina č. 21/2009 upravujúce zásady hospodárenia a nakladania s majetkom mesta Žilina v znení všeobecne záväzného nariadenia č. 2/2011 a č. 16/2012 ostávajú nezmenené.

Čl. II

1.	Toto všeobecne záväzné nariadenie bolo schválené Mestským zastupiteľstvom v Žiline dňa 24.06.2013.

2.	Toto všeobecne záväzné nariadenie nadobúda účinnosť 15. dňom od vyvesenia na úradnej tabuli mesta, t. j. 16.07.2013.

Ing. Igor Choma
								                   Primátor